

REPUBLIKA HRVATSKA

BRODSKO-POSAVSKA ŽUPANIJA

OPĆINA OKUČANI

OPĆINSKO VIJEĆE

**Z A P I S N I K**

sa 19. /devetnaeste/ sjednice Općinskog vijeća Općine Okučani koja je održana 29. veljače 2024. godine, u Općinskoj vijećnici, Trg dr. Franje Tuđmana 1.

Sjednica je započela u 17:00 sati.

Na sjednici je nazočno 11 od ukupno 13 pozvanih vijećnika i to: Ivica Pivac, Josip Agatić, Branko Šimonji, Perica Maras, Ivana Mijatović, Marinka Blažević, Milan Vučković, Marija Kulundžić, Borislav Ojdanić, Gordana Kljaić i Milenko Ećimović.

Nisu nazočni: Anita Matić i Dragan Šimić.

Predsjednik Općinskog vijeća Općine Okučani utvrđuje da je na sjednici nazočno 11 vijećnika, odnosno da postoji kvorum za pravovaljani rad i odlučivanje.

Pored vijećnika Općinskog vijeća na sjednici su nazočni i: Aca Vidaković- načelnik Općine Okučani, Siniša Martinović-zamjenik načelnika općine Okučani, Marina Jurjević- pročelnica Jedinstvenog upravnog odjela Općine Okučani, Sanja Markanović- stručni suradnik za opće i upravne poslove, Tamara Blažević- Radio „Bljesak“.

Sjednicom je predsjedavao i rukovodio Ivica Pivac- predsjednik Općinskog vijeća Općine Okučani.

Zapisnik je vodila Sanja Markanović- stručni suradnik za opće i upravne poslove Općine Okučani.

Nazočni su uz poziv na sjednicu dobili i Zapisnik sa 18. sjednice općinskog vijeća pa je predsjedavajući dao Zapisnik na raspravu.

Nakon zaključene rasprave predsjedavajući je dao Zapisnik na usvajanje. Općinsko vijeće je glasovanjem sa 11 glasova „za“, nitko „protiv“ i bez „suzdržanih“ donijelo

Z A K LJ U Č A K

O USVAJANJU ZAPISNIKA SA 18. SJEDNICE OPĆINSKOG VIJEĆA OPĆINE OKUČANI ODRŽANE 20. PROSINCA 2023. GODINE

Nakon usvajanja Zapisnika sa 18. sjednice, predsjedavajući je dao na razmatranje dnevni red.

Predsjednik vijeća daje dnevni red na glasovanje.

Općinsko vijeće je glasovanjem sa 11 „za“, nitko „protiv“ i bez „suzdržanih“ usvojilo slijedeći

DNEVNI RED

1. AKTUALNI SAT;

2. PRIJEDLOG ODLUKE O KOMUNALNOJ NAKNADI;

3. PRIJEDLOG ODLUKE O ODREĐIVANJU VRIJEDNOSTI BODA KOMUNALNE NAKNADE;

4. PRIJEDLOG ODLUKE O OTPISU NENAPLATIVOG POTRAŽIVANJA S OSNOVE KOMUNALNE NAKNADE NA PODRUČJU OPĆINE OKUČANI;

5. PRIJEDLOG ODLUKE O KOMUNALNOM DOPRINOSU;

6. PRIJEDLOG ODLUKE O PLAĆI I DRUGIM MATERIJALNIM PRAVIMA OPĆINSKOG NAČELNIKA I ZAMJENIKA OPĆINSKOG NAČELNIKA OPĆINE OKUČANI;

7. PRIJEDLOG I. IZMJENE I DOPUNE O KOMUNALNIM DJELATNOSTIMA;

8. PRIJEDLOG ODLUKE O RASPODJELI SREDSTAVA POMOĆI ZA HITNU SANACIJU ŠTETE NA STAMBENIM OBJEKTIMA NUŽNIM ZA ŽIVOT NASTALE USLIJED JAKOG OLUJNOG NEVREMENA OD 19. I 21. SRPNJA 2023. GODINE;

TOČKA 1. AKTUALNI SAT;

Predsjednik Općinskog vijeća Ivica Pivac otvorio je 19. sjednicu Općinskog vijeća Općine Okučani te je pozdravio nazočne vijećnike, načelnika Općine Okučani gosp. Acu Vidakovića, službenike Jedinstvenog upravnog odjela Općine Okučani, novinarku radio postaje Bljesak Tamaru Blažević te je dao riječ načelniku da izvijesti o aktualnostima koje su se događale od protekle sjednice.

Načelnik je rekao da su potpisani Ugovori o izravnoj dodjeli financijskih sredstava udrugama/organizacijama civilnog društva/vjerskim zajednicama s njihovim predstavnicima temeljem Javnog natječaja za financiranje projekata, programa i manifestacija udruga iz područja kulture, sporta i udruga ostalih djelatnosti za 2024. godinu.

Načelnik je rekao da je u tijeku natječaj za Program „Zaželi“ i u sklopu tog programa bit će zaposleno 25 žena koje će brinuti o 150 korisnika.

Raspisan je javni poziv za modernizaciju javne rasvjete za područje Okučana.

Započeti su radovi na projektu uređenje pješačke i biciklističke staze u Ulici kardinala bl. Alojzija Stepinca.

Nastavljaju se radovi na Proizvodno- poslovnoj zoni u Okučanima.

Započeti su radovi na Memorijalno interpretacijskom centru VRO Bljesak u Okučanima.

Načelnik je ponovno spomenuo Projekt izgradnje sustava odvodnje i pročišćavanja otpadnih voda te Ugovor koji je potpisan u rujnu prošle godine koji je Općina Okučani potpisala zajedno sa Vodovodom zapadne Slavonije d.o.o o i Općine Gornji Bogićevci o sufinanciranju projekta izgradnje vodno- komunalne infrastrukture – aglomeracije Okučani na području Općina Okučani i Gornji Bogićevci u sklopu programa Mehanizma za oporavak i otpornost kroz aktivnosti u okviru Nacionalnog plana oporavka i otpornosti 2021.-2026.

Izgradnja kanalizacijske mreže Okučani iznosi 6.029.066,95 eura, a izgradnja uređaja za pročišćavanje otpadnih voda Okučani iznosi 2.553.309,59 eura sufinanciranje.

Raspisani su natječaja i kod natječaja za izgradnju kanalizacijske mreže imali smo nekoliko ponuda a kod Izgradnje uređaja za pročišćavanje otpadnih voda u Okučanima bila je samo jedna ponuda koja je puno veća od tada procijenjene vrijednosti, radi se o poduzeću iz Slovenije te se sada pokušava pronaći rješenje kako taj natječaj realizirati jer je sada naš udio u financiranju puno veći zbog povećanja cijena nego u trenutku kada je izrađena procjena projekta.

Načelnik je rekao kako će se i ove godine organizirati program povodom Cvjetnice, predviđeno je da u nedjelju 24. ožujka bude organizirana vožnja vlakićem za najmlađe, zatim kazališna predstava i nakon toga druženje na trgu dr. Franje Tuđmana gdje će biti i mali uskršnji sajam.

Nakon izlaganja načelnika, predsjednik poziva vijećnike da se uključe sa pitanjima.

Za riječ se javlja vijećnik Milenko Ećimović /SDSS/- Uređaj za pročišćavanje otpadnih voda koji vi načelniče spominjete, da je kupljen bio bi u zastari koliko dugo godina se o njemu priča, a ništa se ne događa, odgađa se iz godine u godinu, troškovi rastu, radnika nema i zašto se toliko dugo čekalo s tim?

Načelnik odgovara- kako sam već spomenuo da je krajem prošle godine potpisan Ugovor o sufinanciranju izgradnje uređaja za pročišćavanje otpadnih voda i za kanalizaciju znači da se radi na tome, imali smo puno problema oko toga i imamo i sada jer su radovi jako poskupili i nastojimo pronaći rješenje da se taj veliki projekt realizira.

Izabran je izvođač radova za kanalizaciju u Okučanima i sada tražimo rješenje za realizaciju natječaj za izgradnju uređaja za pročišćavanje otpadnih voda jer zbog jedine ponude koja je pristigla na natječaj odnosno zbog prevelikog iznosa u cijeni koja je puno veća od procijenjenih troškova u vrijeme izrade troškova tj. iznosa projekta 2021. godine, moramo vidjeti na koji način ćemo moći financirati postotak koji moramo temeljem Ugovora i hoće li se taj natječaj zbog velikog povećanja cijena poništiti ili provesti.

Bio sam na sastanku u Ministarstvu gospodarstva i održivog razvoja, tražimo pomoć gdje god možemo i nadamo se da ćemo uspjeti to realizirati do kraja 2025. godine.

Kako nije bilo više pitanja, prešlo se na 2. točku dnevnog reda.

TOČKA 2. PRIJEDLOG ODLUKE O KOMUNALNOJ NAKNADI;

Predlagatelj Odluke o komunalnoj naknadi je Općinski načelnik.

Obrazloženje daje Marina Jurjević pročelnica Jedinstvenog upravnog odjela Općine Okučani.

Prijedlog Odluke o komunalnoj naknadi s obrazloženjem, vijećnici su primili u materijalnima za 19. sjednicu Općinskog vijeća.

Predsjednik prijedlog daje na raspravu. U raspravi sudjeluje vijećnik Borislav Ojdanić /SDP/ Mogu li se smanjiti vrijednosti zone za 3. i 4. zonu koje nemaju komunalnu infrastrukturu kao 1.i 2. zona? Načelnik odgovara se radi o jako maloj razlici između cijena za komunalnu naknadu u 2. i 3. zoni i kako su rješenja i uplatnice za komunalnu naknadu već poslane predlaže da se za sada ostavi tako, a da se do kraja godine ako bude potrebno kada vidimo koliko imamo zaduženih nekretnina u 2. i 3. zoni i koja bi razlika bila u cijeni još o tome odlučimo na nekoj od sjednica. Nakon kraće rasprave. Predsjednik daje Prijedlog Odluke o komunalnoj naknadi na glasanje i utvrđuje da je sa 11 glasova „za“, nitko „protiv“ i nitko „suzdržan“ od glasanja donesena Odluka o komunalnoj naknadi.

/ Odluka o komunalnoj naknadi u privitku Zapisnika i čini njegov sastavni dio/.

TOČKA 3. PRIJEDLOG ODLUKE O ODREĐIVANJU VRIJEDNOSTI BODA KOMUNALNE NAKNADE;

Predlagatelj Odluke o određivanju vrijednosti boda komunalne naknade je Općinski načelnik.

Obrazloženje daje Marina Jurjević pročelnica Jedinstvenog upravnog odjela Općine Okučani.

Prijedlog Odluke o određivanju vrijednosti boda komunalne naknade s obrazloženjem, vijećnici su primili u materijalima za 19. sjednicu Općinskog vijeća. Predsjednik otvara raspravu. Nitko se ne javlja za riječ stoga predsjednik daje Prijedlog Odluke o određivanju vrijednosti boda komunalne naknade na glasanje i utvrđuje da je sa 11 glasova „za“, nitko „protiv“ i nitko „suzdržan“ od glasanja donesena Odluka o određivanju vrijednosti boda komunalne naknade.

/ Odluka o određivanju vrijednosti boda komunalne naknade

u privitku Zapisnika i čini njegov sastavni dio/.

TOČKA 4. PRIJEDLOG ODLUKE O OTPISU NENAPLATIVOG POTRAŽIVANJA S OSNOVE KOMUNALNE NAKNADE NA PODRUČJU OPĆINE OKUČANI;

Predlagatelj Odluke o otpisu nenaplativog potraživanja s osnove komunalne naknade na području općine Okučani je Općinski načelnik.

Obrazloženje daje Općinski načelnik.

Prijedlog Odluke o otpisu nenaplativog potraživanja s osnove komunalne naknade na području Općine Okučani s obrazloženjem, vijećnici su primili u materijalima za 19. sjednicu Općinskog vijeća. Predsjednik otvara raspravu. Nitko se ne javlja za riječ stoga predsjednik daje Prijedlog Odluke o otpisu nenaplativog potraživanja s osnove komunalne naknade na području općine Okučani na glasanje i utvrđuje da je sa 10 glasova „za“, 1 „protiv“ i nitko „suzdržan“ od glasanja donesena Odluke o otpisu nenaplativog potraživanja s osnove komunalne naknade na području Općine Okučani.

/ Odluka o otpisu nenaplativog potraživanja s osnove komunalne naknade na području Općine Okučani u privitku Zapisnika i čine njegov sastavni dio/.

TOČKA 5. PRIJEDLOG ODLUKE O KOMUNALNOM DOPRINOSU;

Predlagatelj Odluke o komunalnom doprinosu je Općinski načelnik.

Obrazloženje daje Marina Jurjević pročelnica Jedinstvenog upravnog odjela Općine Okučani.

Prijedlog Odluke o komunalnom doprinosu s obrazloženjem, vijećnici su primili u materijalima za 19. sjednicu Općinskog vijeća. Predsjednik otvara raspravu. Nitko se ne javlja za riječ stoga predsjednik daje Prijedlog Odluke o komunalnom doprinosu na glasanje i utvrđuje da je sa 11 glasova „za“, nitko „protiv“ i nitko „suzdržan“ od glasanja donesena Odluka o komunalnom doprinosu.

/ Odluka o komunalnom doprinosu u privitku Zapisnika i čini njegov sastavni dio/.

TOČKA 6. PRIJEDLOG ODLUKE O PLAĆI I DRUGIM MATERIJALNIM PRAVIMA OPĆINSKOG NAČELNIKA I ZAMJENIKA OPĆINSKOG NAČELNIKA OPĆINE OKUČANI; ;

Predlagatelj Odluke o plaći i drugim materijalnim pravima Općinskog načelnika i zamjenika općinskog načelnika Općine Okučani je Općinski načelnik.

Obrazloženje daje Marina Jurjević pročelnica Jedinstvenog upravnog odjela Općine Okučani.

Prijedlog Odluke o plaći i drugim materijalnim pravima Općinskog načelnika i zamjenika općinskog načelnika Općine Okučani s obrazloženjem, vijećnici su primili u materijalima za 19. sjednicu Općinskog vijeća. Predsjednik otvara raspravu. Nitko se ne javlja za riječ stoga predsjednik daje Prijedlog Odluke o plaći i drugim materijalnim pravima Općinskog načelnika i zamjenika općinskog načelnika Općine Okučani na glasanje i utvrđuje da je sa 11 glasova „za“, nitko „protiv“ i nitko „suzdržan“ od glasanja donesena Odluka o plaći i drugim materijalnim pravima Općinskog načelnika i zamjenika općinskog načelnika Općine Okučani.

/ Odluka u privitku Zapisnika i čini njegov sastavni dio/.

TOČKA 7. PRIJEDLOG I. IZMJENE I DOPUNE ODLUKE O KOMUNALNIM DJELATNOSTIMA;

Predlagatelj I. Izmjene i dopune Odluke o komunalnim djelatnostima je Općinski načelnik.

Obrazloženje daje Općinski načelnik.

Prijedlog I. Izmjene i dopune Odluke o komunalnim djelatnostima s obrazloženjem, vijećnici su primili u materijalima za 19. sjednicu Općinskog vijeća. Predsjednik otvara raspravu. Nitko se ne javlja za riječ stoga predsjednik daje Prijedlog I. Izmjene i dopune Odluke o komunalnim djelatnostima na glasanje i utvrđuje da je sa 11 glasova „za“, nitko „protiv“ i nitko „suzdržan“ od glasanja donesene I. Izmjene i dopune Odluke o komunalnim djelatnostima.

/ I. Izmjene i dopune Odluke o komunalnim djelatnostima u privitku Zapisnika i čine njegov sastavni dio/.

TOČKA 8. PRIJEDLOG ODLUKE O RASPODJELI SREDSTAVA POMOĆI ZA HITNU SANACIJU ŠTETE NA STAMBENIM OBJEKTIMA NUŽNIM ZA ŽIVOT NASTALE USLIJED JAKOG OLUJNOG NEVREMENA OD 19. I 21. SRPNJA 2023. GODINE;

Predlagatelj Odluke o raspodjeli sredstava pomoći za hitnu sanaciju štete na stambenim objektima nužnim za život nastale uslijed jakog olujnog nevremena od 19. i 21. srpnja 2023. godine je Općinski načelnik.

Obrazloženje daje Općinski načelnik.

Prijedlog Odluke o raspodjeli sredstava pomoći za hitnu sanaciju štete na stambenim objektima nužnim za život nastale uslijed jakog olujnog nevremena od 19. i 21. srpnja 2023. godine s obrazloženjem, vijećnici su primili u materijalima za 19. sjednicu Općinskog vijeća. Predsjednik otvara raspravu. Nitko se ne javlja za riječ stoga predsjednik daje Prijedlog Odluke o raspodjeli sredstava pomoći za hitnu sanaciju štete na stambenim objektima nužnim za život nastale uslijed jakog olujnog nevremena od 19. i 21. srpnja 2023. godine na glasanje i utvrđuje da je sa 11 glasova „za“, nitko „protiv“ i nitko „suzdržan“ od glasanja donesena Odluke o raspodjeli sredstava pomoći za hitnu sanaciju štete na stambenim objektima nužnim za život nastale uslijed jakog olujnog nevremena od 19. i 21. srpnja 2023. godine.

/ Odluka u privitku Zapisnika i čini njegov sastavni dio/.

TOČKA 9. R A Z L I Č I T O.

Na kraju sjednice Općinski načelnik pročitao je zamolbu za pomoć od Ivice Lagundžija iz Lađevca, Lađevac br. 150, kojemu je kuća strala u požaru dana 24.02.2024. godine.

Požar se dogodio u ranim jutarnjim satima, vatrogasci DVD-a Okučani izašli su odmah po dojavi na teren ali uz sve moguće napore kuća je gotovo u potpunosti izgorjela. Potrebno je sanirati velik dio krova, unutrašnjost kuće, el. instalacije itd. Načelnik predlaže Općinskom vijeću da se razmotri zamolbu i da se donese zaključak oko iznosa za pomoć. Predsjednik otvara raspravu.

Nakon kraće rasprave vijećnici su jednoglasno sa 11 glasova „za“, nitko „protiv“ i nitko „suzdržan“ od glasanja usvojili zamolbu i donijeli Zaključak o plaćanju troškova za sanaciju obiteljske kuće stradale u požaru za Ivicu Lagundžija u iznosu od 10.000,00 eura.

/Zamolba i pripadajuća dokumentacija u privitku Zapisnika i čine njegov sastavni dio/.

Za riječ se javila vijećnica Gordana Kljaić/SDP/- Jeste li vi načelniče vidjeli što se događa ispred zgrade u Ulici A. Stepinca 82. i 84. bor je raskoljen, živica je posječena kao i voćke, tko je to naložio da se smije napraviti i čije je to vlasništvo? Zašto ne svijetli spomenik Kocke vedrine?

Načelnik odgovara - Kao što znate u toj ulici su u tijeku radovi za izgradnju pješačko biciklističke staze i ukoliko je nešto predstavljalo problem prilikom izvođenja radova, a u vlasništvu je Općine Okučani to smo morali napraviti a za živicu ne znam tko je to napravio.

To morate razgovarati sa predstavnikom stanara ako je nešto u pitanju što je vlasništvo svih stanara u toj zgradi.

Vezano za rasvjetu na spomeniku Kocke vedrine razgovarat ću sa direktorom komunalnog poduzeća pa ću provjeriti je li taj problem s rasvjetom prijavljen.

Za riječ se javlja Siniša Martinović/SDSS/- pozivam sve na proslavu 8. marta u Društveni dom u Okučanima 8.3.2024. s početkom u 19,00 sati. Ulaz je besplatan. Hrana, piće, prigodan dar za žene, glazba itd. Očekujemo da ćete doći i da ćemo se lijepo zabaviti. Svi ste dobrodošli.

Kako nije bilo više pitanja predsjednik zaključuje sjednicu u 18,15 sati.

Voditelj zapisnika

Sanja Markanović Predsjednik Općinskog vijeća

Ivica Pivac